Нас усяго 17, але мне, як кіраўніку, вельмі пашчасціла з калектывам. Мой найпершы памочнік — энергетык Віталь Маскаленка, чалавек ужо сталага ўзросту, але вельмі энергічны і лёгкі на ўздым. Толькі два гады працуе з намі майстар Анатоль Кучынскі, але ён таксама ўжо заслужыў аўтарытэт і павагу на ўчастку. Слоў удзячнасці за працу заслугоўваюць і нашы брыгадзіры. Да прыкладу, брыгадзір мантажнікаў санітарна-тэхнічных сістэм і абсталявання Васіль Кабяльчук мае саракагадовы вопыт працы ў нашым аддзеле і вялікі арганізацыйны талент. У свой час Васіль Сяргеевіч скончыў вучылішча па энергетычнай частцы і зараз, калі ўзнікае такая неабходнасць, дапамагае і электрыкам, бо мае адпаведную тэарэтычную падрыхтоўку і права працаваць на энергааб’ектах. Настаўнік моладзі памятае той час, калі ЖКА завода абслугоўваў увесь трактаразаводскі пасёлак, распавядае, як былі ўдзячныя яго жыхары за сумленную працу.